

**ΛΙΓΑ ΛΟΓΙΑ ΓΙΑ ΤΟ ΤΙ ΒΛΕΠΟΥΜΕ ΣΤΗΝ ΕΞΕΡΕΥΝΗΣΗ ΤΩΝ WINDOWS**




Στην παραπάνω εικόνα έχοντας επιλέξει στο αριστερό «παραθυράκι» της Εξερεύνησης το φάκελο με όνομα ΑΡΧΕΙΑ – ΦΑΚΕΛΟΙ βλέπουμε δεξιά τα αρχεία που περιέχει με μορφή **Medium Icons (Μεσαίες Εικόνες).** Αναλυτικά βλέπουμε :

1. **το εικονίδιο** του αρχείου, που είναι διαφορετικό για κάθε τύπο αρχείου και μόνο βλέποντάς το μπορούμε να καταλάβουμε με πιο πρόγραμμα/εφαρμογή δημιουργήθηκε το κάθε αρχείο.
2. **το ΠΛΗΡΕΣ όνομα** του κάθε αρχείου, δηλαδή το κυρίως όνομα που δίνει ο κατασκευαστής του αρχείου με βάση το περιεχόμενό του, και την επέκταση, που δηλώνει το/την πρόγραμμα/εφαρμογή που χρησιμοποίησε ο κατασκευαστής του αρχείου για να το φτιάξει, όπως π.χ. το αρχείο ΤΕΣΤ ΑΡΧΕΙΑ-ΦΑΚΕΛΟΙ.doc που λέει, σε εμάς αλλά και στο Λειτουργικό Σύστημα του υπολογιστή, ότι ο κατασκευαστής του αρχείου ΤΕΣΤ ΑΡΧΕΙΑ-ΦΑΚΕΛΟΙ δημιούργησε το αρχείο αυτό με το/την πρόγραμμα/εφαρμογή Microsoft Word.
3. **Τέλος μας δείχνει, αν αφήσουμε για λίγο το δείκτη του ποντικιού μας πάνω σε ένα αρχείο,** μέσα σε ένα παραλληλόγραμμο κουτάκι πληροφορίες για το αρχείο, όπως με πιο πρόγραμμα δημιουργήθηκε (και πάλι), το μέγεθός του σε ΚΒ, την ημερομηνία και την ώρα που δημιουργήθηκε ή τροποποιήθηκε για τελευταία φορά, πόσες σελίδες είναι ή αν είναι εικόνα μας δίνει τις διαστάσεις της, κλπ.



Στο παραπάνω παράθυρο βλέπουμε τις ίδιες πληροφορίες έχοντας επιλέξει στην Εξερεύνηση των Windows να βλέπουμε τα αρχεία με μορφή **Details (Λεπτομέρειες).**

**Η μορφή με την οποία θα βλέπουμε τα αρχεία (και τους τυχόν υποφακέλους) ενός φακέλου καθορίζεται από το εργαλείο**



Μην ξεχνάμε ότι :

1. Αν μπροστά από έναν φάκελο στο αριστερό παραθυράκι υπάρχει βελάκι σημαίνει ότι ο φάκελος περιέχει υποφακέλους
2. Αν το βελάκι είναι λευκό, αυτή τη στιγμή ο φάκελος είναι κλειστός και δεν βλέπουμε αυτούς τους υποφακέλους που περιέχει
3. Αν το βελάκι είναι γκρι, αυτή τη στιγμή ο φάκελος είναι ανοικτός και βλέπουμε τους υποφακέλους που περιέχει

Στο δικό μας παράδειγμα, ο φάκελος ΑΡΧΕΙΑ-ΦΑΚΕΛΟΙ δεν περιέχει υποφακέλους, ο φάκελος ΤΑΞΗ Δ είναι ανοικτός και βλέπουμε τους υποφακέλους του και ο φάκελος ΠΑΡΟΥΣΙΑΣΕΙΣ είναι κλειστός και δεν βλέπουμε τους υποφακέλους του.